Monumentul este realizat din bronz pe un cadru din oțel și cântărește 40 de tone. A fost așezat pe un piedestal de beton armat, acoperit cu dale de granit. Înălțimea monumentului este de 9,8 m (plus piedestalul de 14 m). Monumentul se află pe marginea unei stânci înalte și îl prezintă pe eroul național bașchir Salavat Iulaev călare, cu mâna ridicată într-un gest de chemare, îndemnându-i pe camarazii săi să meargă în ajutorul lui Pugaciov. Este cea mai mare statuie ecvestră din Rusia, fiind în același timp unul dintre simbolurile orașului Ufa și o atracție turistică. Imaginea monumentului se află pe stema Bașkortostanului.